Σκαμνί με τρία ενωμένα πόδια
 Σκαμπό μπαρ του 1950, Παρίσι
 Πλαστικά σκαμνιά
**Σκαμνί** ή **σκαμπό** είναι ένα κάθισμα που στηρίζεται συνήθως σε τρία ή τέσσερα πόδια, αλλά δεν έχει ούτε μπράτσο ούτε (συνήθως) πλάτη και είναι φτιαγμένο για ένα άτομο. Ορισμένα μοντέρνα σκαμνιά έχουν πλάτη. Τα πτυσσόμενα σκαμνιά αναδιπλώνονται παίρνοντας επίπεδη, συμπαγή μορφή, συνήθως περιστρέφοντας το κάθισμα παράλληλα με τα πτυσσόμενα πόδια. Ο όρος σκαμπό συνήθως αναφέρεται σε μικρότερου μεγέθους σκαμνί.

Ιστορία
-------

 Σκαμνιά από αγγλική βελανιδιά, 17ος αι.
 Σκαμνί από το Ηνωμένο Βασίλειο, 1910
 Σκαμπό με ένα πόδι που χρησιμοποιείται για πριόνισμα
Η προέλευση των σκαμνιών είναι ασαφής, αλλά είναι γνωστό ότι είναι μια από τις πρώτες μορφές ξύλινων επίπλων. Ο δίφρος ήταν ένα σκαμνί με τέσσερα πόδια στην αρχαία Ελλάδα, διαθέσιμο τόσο σε σταθερή όσο και σε πτυσσόμενη έκδοση. Ο Πέρσι Μακουόιντ ισχυρίζεται ότι το σκαμνί εισήχθη από το Βυζάντιο και συγκεκριμένα από τη Βαράγγειο Φρουρά, και έτσι έφτασε μέσω του σκανδιναβικού πολιτισμού στην Ευρώπη και μέσω των Νορμανδών στην Αγγλία.

 Τραπέζι με σκαμνιά από τη Βουλγαρία
 Σκαμνί αρμέγματος
Στη μεσαιωνική περίοδο, τα καθίσματα ήταν κυρίως παγκάκια, σκαμνιά ή, σπανιότερα, καρέκλες που έμοιαζαν με θρόνο. Το πιο απλό σκαμνί ήταν ένα συμπαγές κάθισμα από σανίδα με τρία πόδια με σύνδεσμο μόρσου - εγκοπής.

Από τον 17ο αι. σώζονται σκαμνιά με τρία πόδια, όπως φαίνεται από μια απεικόνιση αυτής της περιόδου. Μία από τις χρήσεις των σκαμνιών με τρία πόδια γινόταν από εργάτες που άρμεγαν τις αγελάδες.

Οι μεταγενέστερες εξελίξεις κατά τον 17ο αι. έφερεαν το σκαμνί με ενωμένα πόδια.

Βασιλικά σκαμνιά
----------------

Αρκετά βασίλεια στην Αφρική είχαν και εξακολουθούν να έχουν παραδόσεις χρήσης σκαμνιών ως θρόνων. Ένα από τα πιο γνωστά, το Χρυσό Σκαμνί του βασιλείου των Ασάντε στην Γκάνα. Αυτό το σκαμνί έγινε η αιτία ενός από τα πιο ονομαστά γεγονότα στην ιστορία της αποικιοκρατούμενης Αφρικής, του λεγόμενου Πόλεμου του Χρυσού Σκαμνιού μεταξύ των Βρετανών και Ασάντε.

Σκαμπό με πλάτη
---------------

Το σκαμπό με πλάτη αποτελεί ένα ενδιάμεσο βήμα μεταξύ σκαμνιού και καρέκλας. Όλα τα σκαμπό με πλάτη έχουν τρία πόδια.

Τα σκαμπό με πλάτη οδήγησαν με τη σειρά τους στη δημιουργία της καρέκλας με τρία πόδια, στην οποία η πλάτη ήταν φαρδύτερη.

 Σύγχρονο σκαμνί από ξύλο
### Μοντέρνα σκαμπό με πλάτη

  

Τα σκαμπό με πλάτη είναι ιδιαίτερα συνηθισμένα σε μπαρ, ενώ συχνά είναι και μόνιμα στερεωμένα στη θέση τους. Αυτά είναι συνήθως αρκετά συμπτυγμένα, για να επιτρέπουν πολλά καθίσματα γύρω από ένα τραπέζι σερβιρίσματος ή κατά μήκος μιας μπάρας.

Τέτοια σκαμπό με πλάτη άρχισαν να φτιάχνονται από στο 1900, με την εμφάνιση σύγχρονων υλικών από δημιουργούς όπως ο του Μαρσέλ Μπρόιερ του Μπάουχαους.

Παραπομπές
----------

1. ↑  «σκαμπό». *Χρηστικό Λεξικό της Νεοελληνικής Γλώσσας*. Ακαδημία Αθηνών. Ανακτήθηκε στις 2 Μαρτίου 2024.
2. 1 2  Chinnery, Victor (1979). *Oak Furniture: The British Tradition*. Woodbridge, Suffolk: Antique Collector's Club. σελ. 87. ISBN 0-902028-61-8.
3. 1 2  Macquoid, Percy (1988) [1904]. *A History of English Furniture*. Studio Editions. σελ. 37. ISBN 1-85170-080-3.
4. ↑  Chinnery 1979, σελ. 261
5. ↑  Holme, Randle (c. 1649). *Academie of Armory*. a Turned stoole...This is so termed because it is made by the Turner, or wheele wrioght all of Turned wood, wrought with Knops, and rings all over the feete... , reprinted in Chinnery 1979, σελ. 87
6. ↑  Chinnery 1979, σελ. 231
7. 1 2  Chinnery 1979, σελ. 94

Εξωτερικοί σύνδεσμοι
--------------------

* Shakespeare in 100 Objects